Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: [Lásd 27/1993. (IV. 29.) AB határozat, ABH 1993, 444, 447.]
Paragraph Index: 579

[Lásd 27/1993. (IV. 29.) AB határozat, ABH 1993, 444, 447.] Az ügyész, és döntése meghozatalakor a bíróság is szem elõtt tartja a szankciók közötti fokozati különbségeket. Az Egytv. ugyanis fokozatos lépéseket tartalmaz, az ügyész csak abban az esetben kezdeményezheti az egyesület mûködésének felfüggesztését, ha meg van gyõzõdve arról, hogy a szervezet törvényes mûködése más módon nem biztosítható, mert az egyesület mûködésének zavara állandósult, így önerõbõl nem tudja az Egytv.-nek és az alapszabálynak megfelelõen helyreállítani tevékenységét. Ilyen például az az eset, amikor az egyesület mûködése nem biztosítja a tagok jogainak érvényesülését, illetve ha a szervezet vezetésének válsága állandósult, s ez lehetetlenné teszi az alapszabály szerinti mûködést. [Lásd KGD1998. 60.; KGD2000. 293.] Az ügyész tehát akkor kezdeményezheti, s a bíróság akkor dönthet az egyesület felfüggesztésérõl, ha az a törvényes mûködés biztosítása érdekében nélkülözhetetlen. Kizárólag ebben az esetben kerülhet sor a felügyelõbiztos kirendelésére. 2.4. Az indítványozó másik érve szerint az Egytv. 16. § (2) bekezdés c) pontja nem jelöli meg, hogy mely rendelkezés megsértése válthatja ki az abban foglalt intézkedéseket. Emiatt nem világos, hogy a „tevékenység felfüggesztése” miféle aktus, pontosan mit „ellenõriz” a felügyelõbiztos, ki jelölhetõ ki felügyelõbiztossá, és mik a felügyelõbiztos jogai és kötelességei. Önmagában az Egytv. szövege valóban nem ad választ ezekre a kérdésekre. Az alkotmánybírósági gyakorlat alapján azonban „a jogszabályt értelmezett és alkalmazott tartalmával együttesen kell érteni” („élõ jog”) [elõször: 57/1991. (XI. 28.) AB határozat, ABH 1991, 272, 277.; legutóbb 1352/B/2007. AB határozat, ABK 2010. május, 619, 622.]. Azaz a norma tartalmának megállapításakor figyelemmel kell lenni arra, hogy hogyan alkalmazzák azt a bíróságok. A bíróság az egyesület tevékenységét ítélettel függesztheti fel. Ezt a határozatot be kell jegyeztetni a társadalmi

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes